Territorialt forsvar (Jugoslavia)

Territorialt forsvar (Jugoslavia) (serbisk: Територијална Oдбрана, kroatisk: Teritorijalna Obrana, slovensk: Teritorialna obramba, makedonsk: Територијална Oдбрана, alle forkortes med TO) var en desentralitert forsvarsstruktur i det forhenværende Jugoslavia. TO ble etablert i 1969, og ideen var at hver av de jugoslaviske republikkene skulle ha sitt eget lokale forsvar uavhengig av sentraliserte JNA. De ble finansiert av den respektive republikken, men var likevel offisielt sett under kommando av den nærmeste JNA-avdelingen. Opprinnelig var TO-enhetene meget selvstendige og arbeidet uavhengig av hverandre, men under oppbyggingen til Jugoslavia-krigene forsøkte JNA og Serbia å sentralisere og avvæpne de lokale TO-ene for å minske motstanden. Under krigene utviklet de forskjellige TO-avdelingene seg til geriljaavdelinger. Det er anslått at én til tre millioner personer kjempet for de forskjellige avdelingene under krigene, mens de tidligere hadde omfattet 860 000 soldater.

Eksterne lenker
 Kort sammendrag av historien

Kategori:Jugoslavia
Kategori:Jugoslaviakrigene
kategori:Militærhistorie
Kategori:Etableringer i 1969
Kategori:Opphør i 1991